Anóbidos

Os **anóbidos** ou **Anobiidae** (que nalgunhas clasificacións están dentro da familia **Ptinidae**) son unha familia de pequenos coleópteros polífagos coñecidos vulgarmente como trazas ou couzas da madeira, xa que perforan a madeira tanto en estado natural coma en edificios (trabes, mobles etc.). Algunhas especies considéranse verdadeiras pragas, como *Xestobium rufovillosum*, *Anobium punctatum* e *Lasioderma serricorne*. Coñécense uns 1&nbsp;800 xéneros distribuídos por todo o mundo.

## Taxonomía 
Existen tres grandes grupos de escaravellos dentro da superfamilia Bostrichoidea: Bostrichidae, Anobiidae e Ptinidae. Estes grupos sufriron frecuentes cambios na clasificación xerárquica desde a súa creación. Foron tratados como unha soa familia, tres familias independentes, dúas familias chamadas Bostrichidae e Anobiidae (con Ptininae como subfamilia de Anobiidae), ou dúas familias denominadas Bostrichidae e Ptinidae (cos Anobiidae dentro de Ptinidae). A literatura máis recente trátaos como dúas subfamilias con nomes Bostrichidae e Ptinidae, mentres que os Anobiidae serían unha subfamilia de Ptinidae (Anobiinae).

## Características 
O tamaño dos anóbidos oscila entre 1,5 e 9&nbsp;mm de lonxitude e son predominantemente marróns, pardo-avermellados ou anegrados. O corpo é case sempre cilíndrico, ás veces arredondado e está recuberto por unha abundante pubescencia, que ás veces forma debuxos sobre os élitros. A cabeza está máis ou menos retraída e agochada baixo o pronoto; as antenas poden ser filiformes, aserradas ou pectinadas; os ollos son grandes. As patas son delgadas e nalgúns casos poden pregarse e ocultarse en sucos na parte inferior do corpo; os tarsos son pentámeros (con cinco artellos en todas as patas).

## Bioloxía e ecoloxía 
[miniatura|esquerda|Madeira furada por *[Anobium punctatum*.]]

As larvas desenvólvense en madeira morta, tanto natural coma traballada e, nese caso, poden producir graves estragos en trabes, artesoados, retablos, mobles, e mesmo en libros; reciben o nome común de trazas ou couzas. *Xestobium rufovillosum* mentres escava galerías na madeira produce uns golpiños audibles polo oído humano que parecen o tic tac dun reloxo. Algunhas especies desenvólvense en fungos *Xyletinus*, produtos alimentarios (*Stegobium*) e mesmo en cigarros (*Lasioderma*).

Cando as larvas maduran, os adultos perforan a superficie da madeira e seguidamente a abandonan; son bos voadores e espállanse buscando lugares favorables para a posta; as femias depositan os ovos nas gretas da madeira.

## Sistemática 
A familia inclúe os seguintes subgrupos (subfamilias e xéneros):
* Alvarenganiellinae Viana e Martínez, 1971
** *Dasytanobium* Pic, 1902
* Anobiinae Kirby, 1837
** *Anobium* Fabricius, 1775
** *Colposternus* Fall, 1905
** *Ctenobium* LeConte, 1865
** *Desmatogaster* Knutson, 1963
** *Euceratocerus* LeConte, 1874
** *Falsogastrallus* Pic, 1914
** *Gastrallus* Jacquelin du Val, 1860
** *Hadrobregmus* Thomson, 1859
** *Microbregma* Seidlitz, 1889
** *Oligomerus* Redtenbacher, 1849
** *Platybregmus* Fisher, 1934
** *Priobium* Motschulsky, 1845
** *Stegobium* Motschulsky, 1860
* Dorcatominae Thomson, 1859
** *Anitys* Thomson, 1863
** *Caenocara* Thomson, 1859
** *Dorcatoma* Herbst, 1792
** *Protheca* LeConte, 1865
** *Sculptotheca* Schilsky, 1900
** *Stagetus* Wollaston, 1861
** *Stichtoptychus* Fall, 1905
** *Striatheca* White, 1973
* Dryophilinae LeConte, 1861
** *Dryophilus* Chevrolat, 1832
** *Grynobius* Thomson, 1859
* Ernobiinae Pic, 1912
** *Episernus* Thomson, 1863
** *Ernobius* Thomson, 1859
** *Microzogus* Fall, 1905
** *Ochina* Sturm, 1826 
** *Xestobium* Motschulsky, 1845 
* Eucradinae LeConte, 1861
** *Eucrada* LeConte, 1861
** *Hedobia* Dejean, 1821
* Mesocoelopodinae Mulsant e Rey, 1864
** *Tricorynus* Waterhouse, 1849
* Ptilininae Shuckard, 1840
** *Pseudoptilinus* Leiler, 1963
** *Ptilinus* Müller, 1764
* Ptininae Latreille, 1802 (spider beetles)
** *Eupauloecus* Mulsant & Rey, 1868
** *Gibbium* Scopoli, 1777
** *Mezium* Curtis, 1828
** *Niptus* Boieldieu, 1856
** *Pseudeurostus* Heyden, 1906
** *Ptinus* Linnaeus, 1767
** *Sphaericus* Wollaston, 1854
** *Trigonogenius* Solier, 1849
* Xyletininae Gistel, 1856
** *Euvrilletta* Fall, 1905
** *Holcobius* Sharp, 1881
** *Lasioderma* Stephens, 1835 (cigarette beetles)
** *Megorama* Fall, 1905
** *Neoxyletobius* Español e Viñolas, 1996
*** *Neoxyletobius kirkaldyi*
** *Vrilletta* LeConte, 1874
** *Xyletinus* Latreille, 1809
** *Xyletobius* Sharp, 1881
** *Xyletomerus* Fall, 1905

Sinónimos:
* *Oligomerodes* Fall, 1905 (sinónimo de *Euvrilletta*)

## Notas 
## Véxase tamén 
### Ligazóns externas